Referat Fagråd for ABV 16.02.2017  
Kirkens hus, møterom Oslo, kl. 9.00-11.00

**Tilstede:** Ingeborg Midttømme, Linn Maria Kierulf, Inger Jeanette Eneger, Monika Skaalerud, Jan Ivar Vorren, Per Kristian Aschim, Kari Stray Nordberg, Åste Dokka (ref)

# 1/17 Godkjenning av innkalling og dagsorden

Innkalling og dagsorden ble godkjent. Sak 9/17 lagt til.

# 2/17 Godkjenning av referat fra 13.10.16

Referatet ble godkjent med følgende endringer:

* Kari Stray Nordberg var tilstede
* I sak 21/16 skal det stå: ”Det er viktig at vi i fortsettelsen behandler de to utdanningene likt.”

# 3/17 Orienteringssaker

* Åste Dokka slutter i Bispemøtet før påske, og Fagrådet vil dermed få ny sekretær.
* Sak 19/16 ble referert i Bispemøtet i oktober 2016 (BM-sak 27/16.5). Saken var ikke oppe på BM i desember, og Ingeborg håper at den vil være på sakskartet i BM i mars.
* Bispemøtet har oppnevnt Per Kristian Aschim som ny fast representant til FABV, og Tore Hummelvoll og Bård Haukedal som vararepresentanter. Oppnevningen gjelder til 2018, da FABV skal oppnevnes på nytt.
* Jan Ivar Vorren har takket ja til å være gruppeveileder på MFs AVU fra mars.
* Linn Maria Kierulf orienterte om dialog med MF angående påkrevd timeantall veiledning i AVU. TF har tatt utgangspunkt i 60 timer, dvs 20 timer pr år. En time er 60 minutter. Ved endringer i timeantall i AVU-ene må Fagrådet konsulteres. Det er diskrepans i de retningslinjene som ligger på BMs abv-sider og det som ligger angående satsene. Det var enighet i møtet om at sekretær sender e-post til MF og TF om at 60 minutter er en gruppetime og at det som står på nettsidene rettes opp. *I etterkant av møtet ble det imidlertid klart at Fagrådet ikke kan endre sine egne retningslinjer. Dermed blir dette en sak til neste møte i FABV. Det er ikke sendt e-post til lærestedene om timelenge.*
* Nordisk samarbeid og konferanse: Neste konferanse er våren 2019 i Finland. Etter det kommer Norge, i 2022. Svenskene ønsker å lære mer om dialogisk veiledning av oss. Det kommer snart 5 personer fra et svensk stift til Norge for å ha undervisning og praksis. Det skjer som oppfølging av vårt samarbeid.
* Monika Skaalerud skal til etterutdanningsseminar i KUFO for å fortelle om ABV i juni.

# 4/17 Orientering om AVU ved MF og TF

Åste Dokka orienterer. Det går fint på begge studiesteder. Alle gruppene er igang og det er godt samarbeid.

Oversikten over deltakere fra MF sendes sammen med referatet.

MF etterspør et møtepunkt med Fagrådet og TF. Vi setter opp møte (sak 8/17), og snakker om relasjonen med AVU og institusjonene.

# 5/17 Biskopens anbefaling ved søknad om AVU

Linn Maria Kierulf innleder til samtale.

Biskopen har rett til å ikke gi anbefaling uten begrunnelse. Hvordan forholder vi oss til det?

Saken bør bringes for BM-AU, slik at de kan kan forberede den til behandling i BM.

Borg biskop har i et brev bedt KA om å vente på biskopens godkjenning før de gir støtte til AVU for fellesrådsansatte. Dette er fordi veiledere trenger biskopens støtte for å kunne virke som veileder. Videre ønsker han at opptak til AVU skal kreve mastergrad, noe det i dag ikke gjør.

# 6/17 Kontaktmøte med kirkevergelaget og ABV-ansvarlige i bispedømmene vår 2017

Vi ønsker å møte Kirkevergelaget til et kort møte, i tillegg til et separat møte med bispedømmene.

29. mai med Kirkevergelaget: Monika Skaalerud møter fra FABV. Arbeidsgruppe med Monika og Linn Maria Kierulf forbereder møtet. Linn Maria avtaler med Kirkevergelaget.[[1]](#footnote-1)   
  
Aktuell tematikk: Å være arbeidsgiver og viktigheten av å legge til rette for ABV og spesielt AVU for alle arbeidsgrupper, spesilet med tanke på forsøk med samordning av arbeidsgiveransvar etter KM. Legge fram KIFO-rapporten. Det er viktig at kirkevergene får et selvstendig eierskap til ABV. Viktig for FABV å høre hva slags repsons kirkevergene får fra sine ansatte angående ABV. Kirkevergene må også oppfordres til å delta på fagdag for ABV.

# 7/17 Budsjett og årsplan for 2017

FABV vedtok følgende årsplan og budsjett for 2017:

**Årsplan for 2017**

1. Følge opp AVU i samarbeid med MF og TF.
2. Gjennomføre arbeid med ekvivalering i henhold til nytt reglement.
3. Følge opp arbeidet i bispedømmene med ABV og samarbeidsorgan

mellom kirkevergene og bispedømmer, blant annet gjennom å arrangere kontaktmøte

**Budsjett for fagrådet 2017**

|  |  |  |  |
| --- | --- | --- | --- |
|  | Totalt | BM | KA |
| Kontaktmøte med abv-ansvarlige fra bispedømmene | 45 000 | 30 000 | 15 000 |
| Fagråd møtekostnader | 6000 | 4000 | 2000 |
| Fagråd reisekostnader | 18 000 | 16 000 | 2000 |
| Reisekostnader sekretær | 6000 | 4000 | 2000 |
| Overhead og administrasjon | 90 000 | 60 000 | 30 000 |
| TOTALT | 165 000 | 114 000 | 51 000 |

# 8/17 Møtedatoer 2017

* 29. mai: Møte med kirkevergene, Monika Skaalerud stiller fra FABV
* 16. juni 09.30-13.00: Fagrådsmøte. Oppdatering på AVU, ekvivalering mm.
* 14. september: Fagrådsmøte før lunsj, møte med MF og TF etter lunsj (evt 28. august dersom 14. september er umulig for MF og TF).
* 15. september: Kontaktmøte med kirkevergene og bispedømmene.
* 2. november 09.30-13.00: Fagrådsmøte, om budsjett og om fagdag 2018.

# 9/17 ABV i ny kirkeordning

ABV er en naturlig del av den nye kirkeordninga. FABV har hatt møte med Sissel Vartdal (KR) om ABV i hele Den norske kirke. Åste og Linn Maria følger opp med Sissel Vartdal.

1. Linn Maria og Åste har i etterkant blitt enige om at henvendelsen bør komme fra sekretariatet [↑](#footnote-ref-1)